Referat fra bestyrelsesmøde onsdag den 16. oktober 2019 kl. 18.45

Til stede var: Christian, Annie, Rosemarie, Orla, Michael, Michael,Tine og Eva

Afbud fra: Ole, Jan og Carlo

1. **Orientering**

Christian oplyste at Bernt er langtidssygemeldt. Palle har opsagt sin stilling og fratræder 18. oktober 2019.

Der er foretaget grøn gennemgang med DAB´s landskabsarkitekt Mogens Bundgaard. Der blev bl.a. set på et træ ved Ådalsparkvej 17 – 19. Konklusionen med træet var, at træet ikke fejler noget, og det kan ikke beskæres. Der bliver udarbejdet en rapport, og denne vil blive udsendt til alle bestyrelsesmedlemmerne.

DAB har en plant et træ kampagne. Bestyrelsen kan selv vælge et træ og det blev besluttet, at vi vælger et japansk kirsebærtræ.

Der har været nogle unge mennesker fra Fredensborg i Ådalsparken, og politiet vil gerne se overvågning.

Christian orienterede om effektiv drift, hvor det kan indebære, at huslejen skal sættes op, og en del af dette beløb skal sendes til dispositionsfonden.

1. **Affaldssortering.**

Christian omdelte materiale fra Hørsholm Kommune omkring affaldssortering, der skal indføres i hele Hørsholm Kommune. Der skal udarbejdes materiale til alle beboerne og der mangler stadig noget afklaring, før det kan indføres i Ådalsparken.

1. **Parkering/bum på vejen (Karin Birk Nielsen)**

Bestyrelsen drøftede parkeringsforholdene i Ådalsparken og med hensyn til bump, blev der henvist til referatet fra beboermødet.

1. **Hundepose stander i området (fra Karin Birk Nielsen)**

Bestyrelsen drøftede dette. Der kan hentes gratis poser i kiosken og bestyrelsen henstiller til hundeejerne, at de samler op, når hunden har besørget på afdelingens område.

Eva oplyste, at hundepose stander ikke kan lade sig gøre med gratis poser til alle i området under henvisning til accessorisk virksomhed.

1. **Støj**

Christian oplæste klager fra beboere i Højmose Vænge omkring støjgener fra den nye børneinstitution. DAB har besvaret denne henvendelse.

Christian oplæste ligeledes en klage fra en beboer omkring støjgener fra selskabslokalerne. Denne klage har DAB også besvaret.

1. **YouSee**

Bestyrelsen har ikke modtaget noget nyt fra YouSee med hensyn til de kanaler, der forsvinder pr. l. januar 2020. Hørsholm almene Boligselskab har kontrakt med YouSee frem til juni 2021.

1. **Personsager lukket punkt.**
2. **Eventuelt**

Der afholdes børnejul lørdag den 7. december og fra bestyrelsen deltager Rosemarie, Annie og Eva.

Det blev oplyst, at nogle beboere er generet af røg fra Åkanden. Christian oplyste, at dem der er generet, må sende en klage til DAB.

Rosemarie foreslog, at der holdes et møde med politiet omkring operation nabohjælp. Det blev aftalt, at Rosemarie arbejder videre med dette.